# ΕΝΑΡΞΗ ΑΙΤΗΣΕΩΝ ΕΓΓΡΑΦΩΝ ΣΤΟΥΣ ΒΡΕΦΟΝΗΠΙΑΚΟΥΣ ΣΤΑΘΜΟΥΣ ΜΕΣΩ ΠΡΟΓΡΑΜΜΑΤΟΣ ΕΣΠΑ 2020-2021

Σας ενημερώνουμε ότι **έχει ξεκινήσει η διαδικασία υποβολής αιτήσεων** που αφορά στο πρόγραμμα της ΕΕΤΑΑ για τη δράση «Εναρμόνιση Οικογενειακής και Επαγγελματικής Ζωής» (ΕΣΠΑ 2020-2021 ) **για δωρεάν φοίτηση παιδιών στους βρεφονηπιακούς και παιδικούς σταθμούς.**

Οι αιτήσεις υποβάλλονται για **πρώτη φορά ΜΟΝΟ ΗΛΕΚΤΡΟΝΙΚΑ** μέσω της ειδικής εφαρμογής στην ιστοσελίδα της Ε.Ε.Τ.Α.Α. Α.Ε. (www.eetaa.gr - paidikoi.eetaa.gr).

Η είσοδος στην ηλεκτρονική εφαρμογή θα γίνεται με τη χρήση των κωδικών-διαπιστευτηρίων (κωδικών Taxisnet) της Γενικής Γραμματείας Πληροφοριακών Συστημάτων Δημόσιας Διοίκησης του Υπουργείου Ψηφιακής Διακυβέρνησης **ΑΠΟΚΛΕΙΣΤΙΚΑ ΚΩΔΙΚΟΙ TAXIS ΤΗΣ ΑΙΤΟΥΣΑΣ .**

Για την υποβολή της αίτησης απαιτείται προηγουμένως να έχει κατατεθεί η **φετινή φορολογική δήλωση (εκκαθαριστικό για εισοδήματα από 1/1/19 έως 31/12/19)**

Ακόμη για **ΑΝΕΡΓΕΣ ΜΗΤΕΡΕΣ** για την συμμετοχή τους στο πρόγραμμα θα πρέπει υποχρεωτικά να έχουν δελτίο ανεργίας σε ισχύ. Σε περίπτωση που **ΔΕΝ** έχουν, θα πρέπει να μπουν στην σελίδα του ΟΑΕΔ και χρησιμοποιώντας τους προσωπικούς κωδικούς taxis να εκδώσουν δελτίο ανεργίας πριν την υποβολή της αίτησης (**δεν απαιτείται προσέλευση στον ΟΑΕΔ** ).

Αξίζει να σημειωθεί ότι φέτος απαιτείται η υποβολή μόνο της αίτησης, ενώ όλα τα άλλα δικαιολογητικά θα αντλούνται ηλεκτρονικά από την ΕΕΤΑΑ μέσω ενός διασυνδεδεμένου πληροφοριακού συστήματος. Κάθε ενδιαφερόμενη/νος μπορεί να υποβάλει μια **(**1) μόνο αίτηση, η οποία επέχει θέση Υπεύθυνης Δήλωσης .

**Επειδή βρισκόμαστε στη διαδικασία έκδοσης των αποτελεσμάτων, και προκειμένου να εξασφαλίσετε τη θέση σας μέσω ΕΣΠΑ, πρέπει να υποβάλλετε την αίτησή σας το αργότερο έως τις 28/07/2020 . Αντίγραφο της ηλεκτρονικής αίτησής σας θα μας αποστείλετε στο e-mail:** **estia@dionysos.gr**

Σας ενημερώνουμε ότι **θα πρέπει να παρακολουθείτε την πορεία της αίτησής σας** στο πρόγραμμα του ΕΣΠΑ και συγκεκριμένα, στην σελίδα της ΕΕΤΑΑ θα ανακοινωθούν:

**12/08/2020** – ΑΝΑΚΟΙΝΩΣΗ ΠΡΟΣΩΡΙΝΩΝ ΑΠΟΤΕΛΕΣΜΑΤΩΝ

**13/08/2020 έως 17/08/2020** – ΗΛΕΚΤΡΟΝΙΚΉ ΥΠΟΒΟΛΗ ΕΝΣΤΑΣΕΩΝ

**20/08/2020** ΑΝΑΚΟΙΝΩΣΗ ΟΡΙΣΤΙΚΩΝ ΑΠΟΤΕΛΕΣΜΑΤΩΝ

Σύμφωνα με τις παραπάνω ημερομηνίες θα πρέπει στις **12/08/2020** μέσω της σελίδας της ΕΕΤΑΑ και με τους προσωπικούς κωδικούς taxis σας, να ενημερωθείτε για την πορεία της αίτησής σας αν είναι πλήρης ή ελλιπής **. Σε περίπτωση που η αίτησής σας είναι με ελλιπή δικαιολογητικά θα πρέπει από 13/08/2020 έως 17/08/2020 να υποβάλλετε ηλεκτρονικά την ένστασής σας και να επισυνάψετε σε pdf τα δικαιολογητικά που θα σας ζητήσουνε αναφέροντας και τον λόγο για την οποία την υποβάλλετε .**

Στις **20/08/2020** η ΕΕΤΑΑ θα ανακοινώσει τα οριστικά αποτελέσματα και χρησιμοποιώντας τους προσωπικούς κωδικούς taxis θα ενημερωθείτε αν λαμβάνετε voucher.

Σε περίπτωση που **λάβετε voucher για παιδικό τμήμα αρχικά** και **ενδιαφέρεστε για εγγραφή του παιδιού σας στις Δομές του Δήμου Διονύσου,** για τις οποίες προηγουμένως θα έχετε ενημερωθεί αν έχει γίνει δεκτό το παιδί σας από τα αποτελέσματα της ΕΣΤΙΑΣ, να μας αποστείλετε από **24/08/2020 έως 28/08/2020** το voucher στο e-mail : estia@dionysos.gr

 **Από τις 31/08/2020 έως 01/09/2020 θα πρέπει η μητέρα** να προσέλθει στα γραφεία μας , επί της οδού Κοιμ.Θεοτόκου 26-28, στον Αγ.Στέφανο, για την υπογραφή της σύμβασης και εξουσιοδότησης. Απαιτείται να έχει μαζί της το voucher σε περίπτωση που δεν το έχει στείλει στο e-mail μας καθώς και υποχρεωτικά την ταυτότητά της .

 **Σας ενημερώνουμε τέλος ότι η ΕΕΤΑΑ φέτος ΔΕΝ δίνει την δυνατότητα αλλαγής Δομής /Φορέα, παρά μόνο για σοβαρούς λόγους , επομένως θα πρέπει η δομή που θα επιλέξετε να αποτελεί και την οριστική σας επιλογή.**

**ΝΠΔΔ ΚΟΙΠΑΠ ¨Η ΕΣΤΙΑ¨**

**ΔΗΜΟΥ ΔΙΟΝΥΣΟΥ**

 **Τηλ. 210-8141700 (08:00 – 16:00) – mail: estia@dionysos.gr**